एक अध्ययन के अनुसार 30 से 50 वर्ष की उम्र में महिलाओं में मांसपेशियों की शक्ति 10 फीसदी तक कम हो जाती है. इसके बाद यह दर बढ़ जाती है. 60-70 की उम्र तक महिलाओं की मांसपेशियों की शक्ति 15 फीसदी और उसके बाद 30 फीसदी कम हो जाती है. जब महिलाओं में मसल्स की मजबूती कम होने लगती है, तो उनके आराम के वक्त कैलोरी बर्न में कमी हो जाती है. नतीजतन कमर और पेट पर वसा एकत्र होने लगती है. अंदरूनी अंगों में भी विसरल फैट जमा होने लगती है. इससे डायबिटीज, फैटी लिवर, ओस्टियोपोरोसिस आदि प्रकार की बिमारियों का जोखिम बढ़ जाता है.